 Sektor oppvekst

**Vår ref.:** **2021/2192-****3  
Dato:** **03.09.2021**

Til: Rådsorgana i barnehagar og skular, tilsette og andre som har interesse i saka.

**Vedlegg:** reviderte vedtekter

# **Høyringsbrev - reviderte vedtekter for SFO**

Kvinnherad kommune sender med dette framlegg til reviderte vedtekter for SFO på høyring. Dette i tråd med fvl. § 37. Høyringsperioden er sett til seks veker frå 10.09.21.

Høyringsinstansar er rådsorgana i barnehagar og skular, tilsette og andre som har interesse i saka.

Frist for å gi høyringsuttalar er sett til 22.10.21.

## **Bakgrunn**

Kommunedirektøren har i medhald av i opplæringslova § 13-7 første ledd utarbeidd framlegg til reviderte vedtekter for SFO.

Revisjon av dei kommunale vedtektene for SFO vert gjort med bakgrunn i endringar i nasjonale reguleringar og kommunale vedtak:

1. Innføring av nasjonale moderasjonsordningar:

* Redusert foreldrebetaling for elevar i 1. og 2. klasse, frå 01.08.20
* Gratis SFO for barn med særskilde behov på 5. -7. årstrinn, frå 01.08.20
* Reduksjon i foreldrebetaling for elevar i 3. og 4. klasse, frå 01.08.21

1. Innføring av ny nasjonal rammeplan for SFO frå 01.08.21
2. Vedtak i Kvinnherad kommunestyre 29.05.21: *Grensa for å starte opp SFO- tilbod ved den einskilde skule skal reduserast til 3 elevar.*

## **Innhald**

Kommunale vedtekter for SFO skal sikre informasjon som gir føresette grunnlag til å vurdere innhald og kvalitet i høve til pris. I tillegg skal vedtektene sette rammer som sikrar at tilbodet er føreseieleg. Kommunalt vedtekne vedtekter er forskrift som gir rammer og regulerer SFO-tilbodet i kommunen.

Vedtekter for SFO skal regulere:

## a*. eierforhold b. hvem som er opptaksmyndighet c. opptakskriterium d. opptaksperiode og oppsigelse av skolefritidsplassen e. foreldrebetaling f. leke- og oppholdsareal g. daglig oppholdstid og årlig åpningstid h. bemanning og ledelse*

## **Høyringa**

**Høyringa skal gi moglegheit for foreldre, føresette, barn og unge til å seie si meining.**

Alle kan sende inn høyringsuttale. Ei uttale kan vere privat, eller ei samla uttale frå t.d. rådsorgan som FAU, elevråd eller liknande.

Dersom det er ønskeleg å lese meir om bakgrunn for revideringa, kan dette vere nyttige lenkjer:

1. Noverande vedtekter for SFO [her](https://www.kvinnherad.kommune.no/getfile.php/4128158.1216.zjnmmpln7ql7kt/Vedtekter+for+SFO18%5b1%5d.pdf?&force=1)
2. Tillegg til vedtektene – moderasjonsordningar [her](https://www.kvinnherad.kommune.no/getfile.php/4778917.1216.wljwbskwzmqmqb/Tillegg+til+Vedtektene+for+SFO.pdf)
3. Tilbod og betalingssatsar per i dag [her](https://www.kvinnherad.kommune.no/getfile.php/4790338.1216.buminkuipwpsqz/Sfo+-+tilbod+og+betalingssatsar+2021.pdf)
4. Regelverk for skulefritidsordninga (SFO) [her](https://www.udir.no/regelverkstolkninger/opplaring/Leksehjelp/Regelverk-for-skolefritidsordningen-SFO/)

**Høyringsbrevet vert sendt til leiinga ved alle barnehagar og skular og hovudtillitsvalte**

Me ber om at barnehage- og skuleleiinga og tillitsvalt formidlar høyringsbrevet vidare til rådsorgan (FAU, SU, elevråd) og plasstillitsvalt og tilsette i eiga eining.

**Innsending av høyringssvar**

Høyringsuttalar skal sendast til [post@kvinnherad.kommune](mailto:post@kvinnherad.kommune).

Merk: SFO - høyring

Frist for innsending: XX.10.21

Høyringsuttalane er offentlege etter *offentleglova*, og vil bli publisert på Kvinnherad kommune si postliste.

### **Oppfølging av høyringa**

Forslag til vedtekter for SFO vert gitt til Levekårsutvalet 17.11.21. Etter vedtak i Kvinnherad kommunestyret 16.12.21 vil nye vedtekter vere gjeldande frå 01.01.22

Sektor oppvekst

06.09.21